b"\n_START_ARTICLE_\nErmita de Santa B\xc3\xa0rbara de la Salzadella\n_START_SECTION_\nHist\xc3\xb2ria\n_START_PARAGRAPH_\nAntigament rebia romeria des de T\xc3\xadrig, fins que en 1603 els tirijans constru\xc3\xafren la seva pr\xc3\xb2pia ermita a la santa._NEWLINE_L'actual temple apareix documentat a finals del segle XVII._NEWLINE_Les pintures de l'interior foren restaurades a la d\xc3\xa8cada dels setanta i el sostre del p\xc3\xb2rtic en 1992.\n_START_SECTION_\nArquitectura\n_START_PARAGRAPH_\nPlanta rectangular de tres trams amb arcs de mig punt i coberta de volta de can\xc3\xb3. Construcci\xc3\xb3 de ma\xc3\xa7oneria amb contraforts de carreus i teulada a dues aig\xc3\xbces. Existeix una porxada al davant, protegint una senzilla porta adovellada, i al damunt, una espadanya coronada amb un front\xc3\xb3._NEWLINE_Es conserva part de la pintura esgrafiada barroca de l'interior.\n_START_SECTION_\nFestivitat\n_START_PARAGRAPH_\nLa festa lit\xc3\xbargica \xc3\xa9s el 4 de desembre, per\xc3\xb2 se celebra el diumenge proper a la festa, amb missa cantada."